CELEX: 32010R0802
Language: bg
Date: 2010-09-13 00:00:00
Title: Регламент (ЕС) № 802/2010 на Комисията от 13 септември 2010 година за прилагане на член 10, параграф 3 и член 27 от Директива 2009/16/ЕО на Европейския парламент и на Съвета по отношение на показателите на дружеството  Текст от значение за ЕИП

14.9.2010   
            
            
               BG
            
            
               Официален вестник на Европейския съюз
            
            
               L 241/4
            
         РЕГЛАМЕНТ (ЕС) № 802/2010 НА КОМИСИЯТА
   от 13 септември 2010 година
   за прилагане на член 10, параграф 3 и член 27 от Директива 2009/16/ЕО на Европейския парламент и на Съвета по отношение на показателите на дружеството
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2009/16/ЕО на Европейския парламент и на Съвета от 23 април 2009 г. относно държавния пристанищен контрол (1), и по-специално член 10, параграф 3 и член 27 от нея,
   като има предвид, че:
   
               (1)
            
            
               Показателите на дружеството представляват един от общите параметри, определящи рисковия профил на даден кораб.
            
         
               (2)
            
            
               С оглед на определянето на показателите на дружествата по смисъла на Директива 2009/16/ЕО, е необходимо по време на проверка на кораб инспекторите да отбелязват ММО номера, даден на дружеството, където е приложимо.
            
         
               (3)
            
            
               С цел оценяване на показателите на дружеството следва да бъде взет под внимание броят на неизправностите и на задържанията на всички кораби във флота на дадено дружество, които са били обект на проверка в рамките на Съюза и в региона, обхванат от Парижкия меморандум за разбирателство за държавния пристанищен контрол (Парижкия МР).
            
         
               (4)
            
            
               Необходимо е да се доразвие опитът, натрупан посредством прилагането на Парижкия МР, по отношение на методологията, използвана за оценяване на показателите на дружеството.
            
         
               (5)
            
            
               Комисията следва да разчита на Европейската агенция за морска безопасност, създадена с Регламент (ЕО) № 1406/2002 на Европейския парламент и на Съвета (2) за публикуване в публично достъпен уебсайт на списъка с дружества, които имат ниски или много ниски показатели.
            
         
               (6)
            
            
               Мерките, предвидени в настоящия регламент, са в съответствие със становището на Комитета по морската безопасност и предотвратяването на замърсяването от кораби,
            
         ПРИЕ НАСТОЯЩИЯ РЕГЛАМЕНТ:
   Член 1
   Идентифициране на дружества
   Държавите-членки гарантират, че дружеството, както е определено в член 2, параграф 18 от Директива 2009/16/ЕО, се идентифицира посредством ММО номера, когато корабът спазва Международния кодекс за управление на безопасността (ISM кодекс), посочен в глава IХ от Международната конвенция за безопасност на човешкия живот на море (Конвенцията SOLAS).
   Член 2
   Критерии за оценяване на показателите на дружеството
   1.   С оглед на оценяването на показателите на дружеството, посочени в приложение I, част I.1, буква д) от Директива 2009/16/ЕО, се използват критериите, определени в приложението към настоящия регламент.
   2.   Нивото на показателите на дружествата се актуализира ежедневно и се изчислява въз основа на 36-те месеца, предхождащи оценката. За тази цел изчисляването се извършва въз основа на данните, събрани от 17 юни 2009 г. Когато са изминали по-малко от 36 месеца от 17 юни 2009 г., изчисляването се извършва въз основа на наличните данни.
   3.   Дружествата се класифицират като дружества с много ниски, ниски, средни или високи показатели, както са изброени в точка 3 от приложението.
   Член 3
   Публикуване на списъци с дружества с ниски и много ниски показатели
   1.   Комисията е подпомагана от Европейската агенция за морска безопасност (EMSA) с оглед редовното публикуване в публично достъпен уебсайт на информация за дружествата с ниски и много ниски показатели в съответствие с член 27 от Директива 2009/16/ЕО.
   2.   EMSA публикува и актуализира ежедневно в своя публично достъпен уебсайт следната информация:
   
               а)
            
            
               списъка на дружествата, чиито показатели през предходните 36 месеца са били много ниски за период от поне три месеца, постоянно;
            
         
               б)
            
            
               списъка на дружествата, които през предходните 36 месеца са имали ниски или много ниски показатели за период от поне три месеца, постоянно;
            
         
               в)
            
            
               списъка на дружествата, чиито показатели през предходните 36 месеца са били ниски за период от поне шест месеца, постоянно.
            
         Член 4
   Влизане в сила и прилагане
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   Прилага се от 1 януари 2011 г.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 13 септември 2010 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 131, 28.5.2009 г., стр. 57.
   
      (2)  ОВ L 208, 5.8.2002 г., стр. 1.
   
      ПРИЛОЖЕНИЕ
      
         КРИТЕРИИ ЗА ПОКАЗАТЕЛИ НА ДРУЖЕСТВАТА
      
      (посочени в член 10, параграф 3 от Директива 2009/16/ЕО)
      1.   Индекс на задържане на дружество
      
      Индексът на задържане представлява съотношението на броя задържания на всички кораби от флота на дадено дружество спрямо броя на проверките на всички кораби от флота на дружеството в рамките на предходните 36 месеца, сравнено със средното съотношение за задържане за всички кораби, проверени в региона, обхванат от Парижкия МР, за предходните 36 месеца.
      Индексът на задържане се счита за среден, ако е в рамките на марж от 2 процентни пункта над или под средното съотношение за задържане за всички кораби, проверени в региона, обхванат от Парижкия МР, през предходните 36 месеца.
      Индексът на задържане се счита за над средния, ако е повече от 2 процентни пункта над средното съотношение за задържане за всички кораби, проверени в региона, обхванат от Парижкия МР, през предходните 36 месеца.
      Индексът на задържане се счита за под средния, ако е повече от 2 процентни пункта под средното съотношение за задържане за всички кораби, проверени в региона, обхванат от Парижкия МР, през предходните 36 месеца.
      Индексът на задържане на дадено дружество се счита за над средния независимо от всички други резултати от проверки, ако на който и да е кораб от флота на това дружество в рамките на предходните 36 месеца е била издадена заповед за отказ на достъп в съответствие с Директива 2009/16/ЕО.
      2.   Индекс на неизправностите на дружество
      
      Индексът на неизправностите представлява съотношението от общия брой точки на всички неизправности на всички кораби от флота на дадено дружество спрямо броя на проверките на всичките кораби от флота на дружеството в рамките на предходните 36 месеца, сравнено със средното съотношение за неизправности за всички кораби, проверени в региона, обхванат от Парижкия МР, за предходните 36 месеца.
      За целите на първа алинея неизправностите, свързани с ISM кодекса, се оценяват на 5 точки, докато всички други неизправности се оценяват на 1 точка. Средното съотношение за неизправности в рамките на региона, обхванат от Парижкия МР, се оценява, като се вземе предвид средното наличие на неизправности, свързани с ISM кодекса, и всички други неизправности на проверка.
      Индексът на неизправности се счита за среден, ако е в рамките на марж от 2 процентни пункта над или под средната оценка на неизправностите в региона, обхванат от Парижкия МР, през предходните 36 месеца.
      Индексът на неизправности се счита за над средния, ако е повече от 2 процентни пункта над средната оценка на неизправностите в региона, обхванат от Парижкия МР, през предходните 36 месеца.
      Индексът на неизправности се счита за под средния, ако е повече от 2 процентни пункта под средната оценка на неизправностите в региона, обхванат от Парижкия МР, през предходните 36 месеца.
      3.   Матрица на показатели на дружеството
      
      Показателите на дружеството се класифицират, както следва:
      
                  Индекс на задържане
               
               
                  Индекс на неизправностите
               
               
                  Показатели на дружеството
               
            
                  над средния
               
               
                  над средния
               
               
                  много ниски
               
            
                  над средния
               
               
                  среден
               
               
                  ниски
               
            
                  над средния
               
               
                  под средния
               
            
                  среден
               
               
                  над средния
               
            
                  под средния
               
               
                  над средния
               
            
                  среден
               
               
                  среден
               
               
                  средни
               
            
                  среден
               
               
                  под средния
               
            
                  под средния
               
               
                  среден
               
            
                  под средния
               
               
                  под средния
               
               
                  високи
               
            Ако обаче дадено дружество не притежава данни за предишни проверки, проведени по отношение на флота му, или за него не се изисква да има ММО номер, се счита, че то има средни показатели.